
Taal  en kultuur: 
Jy kan die taal van jou keuse gebruik en die kultuur van jou keuse volg.

Toegang tot howe:     
 As jy 'n regsprobleem het, kan dit in 'n hof of 'n soortgelyke struktuur beslis word.

Kinderregte:             
[bookmark: _GoBack]Kinders onder die ouderdom van 18 het spesiale regte, soos die reg om nie misbruik te word nie.

Gesondheidsorg, voedsel, water en sosiale sekerheid: 
Die regering moet seker maak jy het toegang tot kos, water; gesondheidsorg en maatskaplike sekerheid.

Onderwys:                     
Jy het die reg op basiese onderwys, (insluitend vir volwassenes), in jou eie taal (waar moontlik).

Toegang tot inligting:  
Jy het die reg op enige inligting waaroor die regering beskik.

Slawerny, knegsakp en dwangarbeid: 
Slawerny en dwangarbeid in alle vorme is verbode.

Arrestasie, gevangenes en beskuldigdes:     
Hierdie reg beskerm mense wat gearresteer, gevange geneem word of beskuldig is.

Regverdige administratiewe optrede:                      Optrede deur die regering moet billik, geskik en volgens wetlike prosedures geskied.

Omgewing:           
Jy het die reg op 'n gesonde omgewing.

Vryheid van beroep, handel en nywerheid:              
Jy kan die werk van jou keuse beoefen.
 	
Vryheid van beweging en verblyf:             
Jy kan enige plek in Suid-Afrika gaan woon.

Behuising:                     
Die regering moet seker maak dat mense  toegang kry tot geskikte behuising.

Burgerskap:            
Jou burgerskap kan nie van jou af weggeneem word nie.

Eiendom:                   
Jou eiendom kan slegs van jou af weggeneem word indien die regte prosedures gevolg word.

Politieke regte:            
Jy kan enige politieke party ondersteun. As jy 'n burger is en minstens 18 jaar oud is, mag jy stem.

Vryheid van assosiasie:              Jy kan assosieer met wie jy wil.

Arbeidsverhoudinge: 
Jy kan by vakbonde aansluit en staak.

Vryheid van uitdrukking:                   Alle mense (insluitend die pers) kan sê wat hulle wil.

Vryheid van godsdiens, geloof en opinie: 
Jy kan glo en dink wat jy wil en kan die godsdiens van jou keuse volg.

Privaatheid:                        Elkeen het die reg op privaatheid, insluitend privaat kommunikasie.

Vryheid en veiligheid van die persoon:                        
Jy mag nie aangehou word sonder verhoor, gemartel of wreed gestraf word nie. 

Lewe:                              Jy het die reg op lewe.

Menswaardigheid:        
Jou waardigheid moet gerespekteer en beskerm word.

Gelykheid:                          Alle mense is gelyk voor die reg. Regstellende aksie en billike diskriminasie word toegelaat.

Opsomming van die Suid-Afrikaanse Handves van Regte

